Republika Rio Grande (szp.: "República del Río Grande") – gyszichtowŏ republika we pōłnocnyj Americe, na terynach dzisiyjszego Meksyku a Zjednoczōnych Sztatōw. Była to jedna z republik z aufsztandōw we ôpozycji do Cyntralistycznyj Republiki Meksyku (krōm Rio Grande były to Teksas a Jukatan). Republika ôstała ôgłoszōnŏ 7 stycznia 1840 roku, a jeji haupsztadym ôstoło Laredo (dzisioj je to sztad we Teksasie). 17 stycznia 1840 roku ôstali ôbrani beamtery, gyneralnŏ rada a prezydynt - Jesús de Cárdenas. Republika ôstoła zlikwidowanŏ 6 listopada 1840 roku, kej to wojŏki republiki we Camargo a Laredo skapitulirowali. Dzisioj we Laredo je Muzeum Republiki Rio Grande, kere je we dŏwnyj siydzibie regiyrōnku republiki.